בריאן אוסטין גרין

בריאן אוסטין גרין (באנגלית: Brian Austin Green; נולד ב-15 ביולי 1973) הוא שחקן אמריקאי. ידוע בעיקר בזכות תפקידיו כדייוויד סילבר בסדרת הנוער הפופולרית "בוורלי הילס 90210", וכדרק ריס בסדרה "שליחות קטלנית: יומני שרה קונור".

ביוגרפיה 
נולד בשם בריאן גרין (Brian Green) בלוס אנג'לס, קליפורניה שבארצות הברית, למשפחה מרקע נוצרי. הוריו הם ג'וייס וג'ורג' גרין, והוא גדל עמם בצפון הוליווד. לאחר שסיים את לימודיו התיכוניים, למד באקדמיה למוזיקה.

ב-24 ביוני 2010 נישא גרין לשחקנית מייגן פוקס ולהם שלושה בנים. ב-2020 התגרשו.

קריירה 
בתחילת דרכו הופיע גרין באופרת הסבון "נוטס לנדינג", בתפקיד בריאן קנינגהאם, בשנים 1987 עד 1989.

מ-1990 ועד 2000 כיכב, בתפקיד דייוויד סילבר, בסדרת הנוער "בוורלי הילס 90210".

בשנת 1996 ניסה לפתוח בקריירה של ראפר, והוציא לאור אלבום אחד שנחל כישלון.

ב-2005 הופיע גרין בתפקיד משני בקומדיה "פרדי", בכיכובו של פרדי פרינז ג'וניור. הסדרה ירדה מהמסכים אחרי עונה אחת.

בין השנים 2008–2009 כיכב בסדרה "שליחות קטלנית: יומני שרה קונור", בתפקיד דרק ריס.

בין השנים 2012–2013 כיכב בסדרה "להקת החתונות" שירדה לאחר 10 פרקים.

גרין השתתף בתפקידי אורח רבים בסדרות טלוויזיה.

פילמוגרפיה

קישורים חיצוניים

הערות שוליים

שחקני קולנוע וטלוויזיה אמריקאים
שחקנים ילדים אמריקאים
ראפרים אמריקאים
משתתפי הזמר במסכה (תוכנית טלוויזיה אמריקאית)
מתחרי רוקדים עם כוכבים (ארצות הברית)
אמריקאים שנולדו ב-1973